CELEX: 32011D0416
Language: et
Date: 2011-07-14 00:00:00
Title: 2011/416/EL: Komisjoni rakendusotsus, 14. juuli 2011 , millega kiidetakse heaks teatavad loomahaiguste ja zoonooside likvideerimise ning seire muudetud kavad 2011. aastaks ja muudetakse otsust 2010/712/EL teatavate kõnealuse otsusega heaks kiidetud kavadele antava liidu rahalise toetuse osas (teatavaks tehtud numbri K(2011) 4993 all)

15.7.2011   
            
            
               ET
            
            
               Euroopa Liidu Teataja
            
            
               L 185/77
            
         KOMISJONI RAKENDUSOTSUS,
   14. juuli 2011,
   millega kiidetakse heaks teatavad loomahaiguste ja zoonooside likvideerimise ning seire muudetud kavad 2011. aastaks ja muudetakse otsust 2010/712/EL teatavate kõnealuse otsusega heaks kiidetud kavadele antava liidu rahalise toetuse osas
   (teatavaks tehtud numbri K(2011) 4993 all)
   (2011/416/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 27 lõikeid 5 ja 6,
   ning arvestades järgmist:
   
               (1)
            
            
               Otsusega 2009/470/EÜ on kehtestatud liidu rahalise toetuse andmise kord loomahaiguste ja zoonooside likvideerimis-, tõrje- ja seirekavadele.
            
         
               (2)
            
            
               Komisjoni 25. aprilli 2008. aasta otsusega 2008/341/EÜ, millega kehtestatakse ühenduse kriteeriumid, millele peavad vastama teatavate loomahaiguste ja zoonooside riiklikud likvideerimis-, tõrje- ja seireprogrammid, (2) on ette nähtud, et liidu finantsmeetmetena heakskiidu saamiseks peavad liikmesriikide esitatud kavad vastama vähemalt kõnealuse otsuse lisas sätestatud kriteeriumidele.
            
         
               (3)
            
            
               Komisjoni 23. novembri 2010. aasta otsusega 2010/712/EÜ, millega kiidetakse heaks liikmesriikide 2011. aastaks ja järgmisteks aastateks esitatud aastased ja mitmeaastased kavad ning ühenduse rahaline toetus teatavate loomahaiguste ja zoonooside likvideerimiseks, tõrjeks ja seireks, (3) on heaks kiidetud teatavate riikide kavad ning kehtestatud ühenduse rahalise toetuse kavandatav maksimumsumma ja määr igale liikmesriigi esitatud kavale.
            
         
               (4)
            
            
               Hispaania esitas lammaste katarraalse palaviku seire ja likvideerimise muudetud kava, et kehtestada teatavates piirkondades serotüüp 8 vastu vaktsineerimise kohustus haiguspuhangute esinemise järel.
            
         
               (5)
            
            
               Slovakkia esitas marutaudi likvideerimiseks tehtava vaktsineerimise muudetud kava, et suurendada vaktsiinisööda levitamise ala seoses haigusjuhtudega Poolaga piirnevatel aladel.
            
         
               (6)
            
            
               Poola ja Soome on esitanud marutaudi likvideerimise muudetud kavad, et teatavates liiduga piirnevate kolmandate riikide piirkondades teha suukaudset vaktsineerimist, kaitsmaks liitu selle eest, et nakatunud metsloomad ühist piiri ületades marutaudi uuesti liitu sisse ei tooks.
            
         
               (7)
            
            
               Komisjon on hinnanud Hispaania, Poola, Slovakkia ja Soome esitatud muudetud kavasid nii veterinaaria kui ka rahalisest seisukohast lähtudes. Leiti, et kavad on kooskõlas liidu asjaomaste veterinaaria-alaste õigusaktidega ning eelkõige otsuses 2008/341/EÜ sätestatud kriteeriumidega.
            
         
               (8)
            
            
               Seega tuleks Hispaania, Poola, Slovakkia ja Soome esitatud muudetud kavad heaks kiita.
            
         
               (9)
            
            
               Otsusega 2010/712/EL on ette nähtud liidu rahaline toetus Slovakkiale, et see riik saaks marutaudi likvideerimise aastakavas ette nähtud suukaudset vaktsineerimist teha kolmandate riikide aladel, mis piirnevad liiduga. Lisaks on selle otsusega ette nähtud liidu rahaline toetus Leedule, et see riik saaks marutaudi likvideerimise mitmeaastases kavas ette nähtud suukaudset vaktsineerimist teha kolmandate riikide aladel, mis piirnevad liiduga.
            
         
               (10)
            
            
               Seepärast on asjakohane ette näha liidu rahaline toetus ka Poola ja Soome marutaudi likvideerimise kavade nendele osadele, mida rakendatakse kolmandate riikide aladel, mis piirnevad liiduga.
            
         
               (11)
            
            
               Käesolev otsus, millega kiidetakse heaks Poola ja Soome esitatud marutaudi likvideerimise muudetud kavad, mõjutab rahasummat, mis on vajalik asjaomaste kavade elluviimiseks nendes liikmesriikides vastavalt otsusele 2010/712/EL. Seepärast tuleks vastavalt muuta kõnealuses otsuses sätestatud maksimumsummat, mis on ette nähtud Poola ja Soome marutaudi likvideerimise kavade toetamiseks.
            
         
               (12)
            
            
               Seepärast tuleks otsust 2010/712/EL vastavalt muuta.
            
         
               (13)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lammaste katarraalse palaviku likvideerimise muudetud kava, mille Hispaania esitas 1. veebruaril 2011, kiidetakse heaks ajavahemikuks 1. jaanuarist 2011 kuni 31. detsembrini 2011.
   Artikkel 2
   Marutaudi likvideerimise muudetud kavad, mille Poola esitas 5. aprillil 2011, Slovakkia 13. detsembril 2010 ja Soome 12. aprillil 2011, kiidetakse heaks ajavahemikuks 1. jaanuarist 2011 kuni 31. detsembrini 2011.
   Artikkel 3
   Otsuse 2010/712/EL artiklit 10 muudetakse järgmiselt:
   
               1)
            
            
               lõike 2 punkt c asendatakse järgmisega:
               
                           „c)
                        
                        
                           ei tohi ületada järgmisi piirnorme:
                           
                                       i)
                                    
                                    
                                       Bulgaaria puhul 1 800 000 eurot;
                                    
                                 
                                       ii)
                                    
                                    
                                       Eesti puhul 620 000 eurot;
                                    
                                 
                                       iii)
                                    
                                    
                                       Ungari puhul 1 450 000 eurot;
                                    
                                 
                                       iv)
                                    
                                    
                                       Poola puhul 7 110 000 eurot;
                                    
                                 
                                       v)
                                    
                                    
                                       Rumeenia puhul 5 000 000 eurot;
                                    
                                 
                                       vi)
                                    
                                    
                                       Slovakkia puhul 700 000 eurot;
                                    
                                 
                                       vii)
                                    
                                    
                                       Soome puhul 200 000 eurot.”;
                                    
                                 
                     
         
               2)
            
            
               lõige 4 asendatakse järgmisega:
               „4.   Lõigetest 2 ja 3 olenemata kehtivad Poola, Slovakkia ja Soome kava selle osa puhul, mida rakendatakse väljaspool liidu territooriumi, liidu rahalisele toetusele järgmised piirangud:
               
                           a)
                        
                        
                           toetus on ette nähtud ainult suukaudse vaktsiini ja sööda ostmiseks ja levitamiseks;
                        
                     
                           b)
                        
                        
                           toetuse määr on 100 % ning
                        
                     
                           c)
                        
                        
                           toetus ei tohi ületada
                           
                                       i)
                                    
                                    
                                       Poola puhul 630 000 eurot;
                                    
                                 
                                       ii)
                                    
                                    
                                       Slovakkia puhul 250 000 eurot;
                                    
                                 
                                       iii)
                                    
                                    
                                       Soome puhul 65 000 eurot.”
                                    
                                 
                     
         Artikkel 4
   Käesolev otsus on adresseeritud liikmesriikidele.
   
      Brüssel, 14. juuli 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 155, 18.6.2009, lk 30.
   
      (2)  ELT L 115, 29.4.2008, lk 44.
   
      (3)  ELT L 309, 25.11.2010, lk 18.